**Markedsdialog om bustransportydelser til EU-formandskabet 2025**

|  |  |
| --- | --- |
| **Kontaktoplysninger** | **Svar** |
| Busselskabets navn: |  |
| Busselskabets CVR-nummer: |  |
| Busselskabets adresse: |  |
| Busselskabets e-mail: |  |

|  |  |
| --- | --- |
| **Spørgsmål** | **Svar** |
| **Sammensætning af busflåden**   * Hvor mange 4-stjernede busser har I – og hvor mange pladser er der i jeres 4-stjernede busser? * Hvor mange VIP-busser har I – og hvor mange sæder er der i VIP-busserne? * Hvilke forskelle er der på jeres almindelige 4-stjernede busser og VIP-busserne? |  |
| **Chauffører**   * Hvilke krav stiller I til chaufførernes køretekniske uddannelsesniveau? * Hvilke krav stiller I til sprogkundskaber? |  |
| **Drivmidler**  Udenrigsministeriet påtænker at skrive ind i udbudsmaterialet, at en bestemt procentsats af kørslerne skal bidrage til at fremme anvendelsen af HVO-gas.  Konkret bedes leverandøren sende dokumentation til Udenrigsministeriet for tankning med HVO-gas i mængder, som svarer til de mængder, der skulle have været brugt til at gennemføre leverandørens kørsler for Udenrigsministeriet.  Dokumentationen ønskes indsendt til Udenrigsministeriet som en slutopgørelse senest 15. december 2025.  Leverandøren vil i prisbilaget kunne angive et tillægsgebyr pr. kørt kilometer, som Udenrigsministeriet ønsker kompenseret i HVO-gas.  Spørgsmål:   * Ville dette krav have betydning for jeres beslutning om at afgive tilbud? * Er det muligt at sætte en hvilken som helst procentsats mellem 0 og 100%, som skal kompenseres med HVO-gas? |  |
| **Tilrettelæggelse af ydelser og afbestilling**  Udenrigsministeriet forventer at skrive ind i udbudsmaterialet, at Udenrigsministeriet skal kunne aflyse kørselsydelser med ned til 72 timers varsel uden at betale et gebyr til leverandøren. Afbestilles en kørsel med mindre end 72 timers varsel, vil leverandøren modtage den fulde betaling for kørslen. Det forventes, at behovet for afbestillinger vil være yderst begrænset.   * Ville et krav om gebyrfri afbestilling indtil 72 timer før det planlagte ydelsestidspunkt have betydning for jeres beslutning om at afgive tilbud? * Hvor stor indvirkning ville en 72 timers afbestillingsfrist have på prissætningen hos jer? |  |
| **Rådighedsforpligtelse**  Udenrigsministeriet har behov for, at de valgte leverandører har en administrativ enhed med personlig betjening, som kan modtage bestillinger samt håndtere ændringer og aflysninger også uden for normal arbejdstid. Det er Udenrigsministeriets forventning, at enheden skal være tilgængelig fra kl. 08.00-22.00 både på hverdage og i weekenderne op til og under møderne. Dvs. forventeligt fra tre dage før påbegyndelsen af et møde, til og med mødets afslutning, uanset hvilke ugedage, det drejer sig om.   * Vil det fortsat være attraktivt for jer at byde, når vi stiller krav om, at enheden skal være til rådighed uden for normal arbejdstid, herunder i visse weekender? * Hvor stor indvirkning ville rådighedsforpligtelsen have på jeres prissætning? |  |
| **Forsinkelser**  Udenrigsministeriet forventer at skrive ind i udbudsmaterialet, at Udenrigsministeriet skal være berettiget til at foretage dækningskøb ved anden leverandør i tilfælde af forsinkelser på mere end 15 minutter, såfremt forsinkelsen skyldes forhold, som leverandøren kan yde indflydelse på. Forsinkelser, der er opstået som følge af den almindelige trafik - herunder i myldretiden - anses for at være forhold, der er inden for leverandørens kontrol, hvorfor disse forsinkelser vil give Udenrigsministeriet ret til at foretage dækningskøb. Ekstraordinære hændelser som leverandøren ikke har kontrol over - f.eks. vildt vejr, færdselsuheld m.v., - vil ikke give Udenrigsministeriet ret til at foretage dækningskøb.  Ved forsinkelser på over 15 minutter vil leverandøren altid få mulighed for at tilbyde en løsning på kørselsudfordringen først. Såfremt leverandøren ikke kan tilbyde en løsning, eller såfremt løsningen ikke er tilfredsstillende/kun delvist er tilfredsstillende, vil Udenrigsministeriet kunne foretage dækningskøb ved en anden leverandør, herunder ved taxaselskaber. I de tilfælde, hvor løsningen er delvist tilfredsstillende, vil Udenrigsministeriet alene foretage dækningskøb for de ikke-tilfredsstillende dele af løsningen.  I de tilfælde hvor det ikke er muligt at foretage dækningskøb, f.eks. pga. manglende kapacitet hos øvrige leverandører, kan Udenrigsministeriet opkræve bod. Bodsgrænserne opgøres på følgende måde:   * Ved forsinkelser på mellem 15 og 59 minutter vil Udenrigsministeriet kunne opkræve en bod på 5000 kr. pr. forsinket bus. * Ved forsinkelser på mere end en time vil Udenrigsministeriet kunne opkræve en bod på 10.000 kr. pr. forsinket bus. * Ville en sådan bod have indflydelse på jeres beslutning om at afgive tilbud? |  |
| **Rengøring**  Det er vigtigt, at alle køretøjer til alle tider fremstår rene og præsentable for gæsterne.   * Foretager I kvalitetskontrol af rengøringen, herunder mellem de enkelte kørsler – hvordan? |  |